6)

VII priedas iš dalies keičiamas taip: a) antraštė pakeičiama taip: „Transporto priemonių, su kuriomis atlikti I, II ar III tipo bandymams lygiaverčiai bandymai, alternatyvių bandymų reikalavimai“; b) 1 ir 2 skirsniai pakeičiami taip: „1. Apibrėžtys Šiame priede: 1.1. tiriama velkamoji transporto priemonė – velkamųjų transporto priemonių tipą, kurio patvirtinimo siekiama, atitinkanti velkamoji transporto priemonė; 1.2. tapačios – dalys, kurių geometrinės bei mechaninės charakteristikos ir transporto priemonių komponentams naudotos medžiagos yra vienodos; 1.3. atskaitos ašis – ašis, kuriai skirta bandymų ataskaita; 1.4. atskaitos stabdis – stabdis, kuriam skirta bandymų ataskaita; 1.5. vardinė bandinio masė – gamintojo nurodyta atitinkamai disko arba būgno, kurio atitinkamą bandymą atlieka techninė tarnyba, masė; 1.6. faktinė bandinio masė – prieš bandymą techninės tarnybos išmatuota masė; 1.7. stabdžių valdymo jėgos pradinis momentas – stabdžių valdymo jėgos momentas, reikalingas išmatuojamam stabdymo momentui sukurti; 1.8. deklaruotas stabdžių valdymo jėgos pradinis momentas – gamintojo deklaruotas konkretiems stabdžiams būdingas stabdžių valdymo jėgos pradinis momentas; 1.9. deklaruotas išorinis skersmuo – gamintojo deklaruotas konkrečiam diskui būdingas disko išorinis skersmuo; 1.10. vardinis išorinis skersmuo – gamintojo nurodytas disko, kurio atitinkamą bandymą atlieka techninė tarnyba, išorinis skersmuo; 1.11. faktinis išorinis skersmuo – prieš bandymą techninės tarnybos išmatuotas disko išorinis skersmuo; 1.12. efektyvusis kumštelinio veleno ilgis – atstumas nuo S formos kumštelio vidurio linijos iki valdymo svirties vidurio linijos; 1.13. stabdymo jėgos stiprinimo koeficientas – stabdžių valdymo jėgos ir stabdymo jėgos stiprinimo santykis. 2. Bendrieji reikalavimai Patvirtinti pateiktų transporto priemonių ir jų sistemų II priede nustatytų I tipo ir (arba) II tipo ar III tipo bandymų nereikia atlikti šiais atvejais: 2.1. jeigu, atsižvelgiant į padangas, kiekvienos ašies sugeriamą stabdymo energiją, padangų montavimo būdą ir stabdžių mechanizmą, aptariamas traktorius arba velkamoji transporto priemonė stabdymo požiūriu yra tapati traktoriui arba velkamajai transporto priemonei: 2.1.1. kurios I tipo ir (arba) II tipo ar III tipo bandymo rezultatai yra teigiami ir 2.1.2. kuri, atsižvelgiant į sugeriamą stabdymo energiją, patvirtinta taip, kad kiekvienai ašiai tenkanti masė nebūtų mažesnė už kiekvienai aptariamos transporto priemonės ašiai tenkančią masę; 2.2. jeigu, atsižvelgiant į padangas, kiekvienos ašies sugeriamą stabdymo energiją, padangų montavimo būdą ir stabdžių mechanizmą, aptariamo traktoriaus ar velkamosios transporto priemonės ašis ar ašys stabdymo požiūriu yra tapačios atskirai bandomai ašiai ar ašims, kurių I tipo ir (arba) II tipo ar III tipo bandymo rezultatai yra teigiami, o kiekvienai ašiai tenka masė ne mažesnė už kiekvienai aptariamos transporto priemonės ašiai tenkančią masę, su sąlyga, kad kiekvienos ašies sugeriama stabdymo energija neviršija energijos, kurią sugeria kiekviena atskirai bandoma ašis atliekant pamatinį bandymą ar bandymus; 2.3. jeigu aptariamame traktoriuje įrengta patvarioji stabdžių sistema, išskyrus variklio stabdį, yra tapati patvariajai stabdžių sistemai, kurios bandymai jau atlikti tokiomis sąlygomis: 2.3.1. atliekant bandymą esant bent 6 proc. nuolydžiui (II tipo bandymas), vien patvariąja stabdžių sistema pavyko sustabdyti transporto priemonę, kurios didžiausioji masė bandymo metu buvo ne mažesnė negu patvirtinti pateiktos transporto priemonės didžiausioji masė; 2.3.2. per minėtą bandymą patvirtinti pateiktai transporto priemonei kelyje pasiekus 30 km/h greitį, patikrinama, ar patvariosios stabdžių sistemos sukamųjų dalių sukimosi greitis yra toks, kad lėtinimo momentas nebūtų mažesnis už dydį, nustatytą atliekant 2.3.1 punkte nurodytą bandymą; 2.4. jeigu aptariamoje velkamojoje transporto priemonėje įrengti pneumatiniai stabdžiai su S formos kumšteliais arba diskiniai stabdžiai, atitinkantys 1 priedėlyje nustatytus patikrinimo reikalavimus, taikomus lyginant charakteristikas su atskaitos ašies bandymo ataskaitoje pateiktomis charakteristikomis. Kitos pneumatinių stabdžių su S formos kumšteliais arba diskinių stabdžių tipo stabdžių konstrukcijos gali būti patvirtintos pateikus lygiavertę informaciją.“ c) 4 skirsnis pakeičiamas taip: „4. Tipo patvirtinimo sertifikatas Kai taikomi minėti reikalavimai, į tipo patvirtinimo sertifikatą įtraukiami šie duomenys: 4.1. šio priedo 2.1 punkte nurodytu atveju įrašomas transporto priemonės, kurios pamatiniai I tipo ir (arba) II tipo ar III tipo bandymai atliekami, patvirtinimo numeris; 4.2. šio priedo 2.2 punkte nurodytu atveju užpildoma I lentelė pagal Įgyvendinimo reglamento (ES) 2015/504 V priede nustatytą pavyzdį; 4.3. šio priedo 2.3 punkte nurodytu atveju užpildoma II lentelė pagal Įgyvendinimo reglamento (ES) 2015/504 V priede nustatytą pavyzdį; 4.4. jei taikomas šio priedo 2.4 punktas, užpildoma III lentelė pagal Įgyvendinimo reglamento (ES) 2015/504 V priede nustatytą pavyzdį.“ d) 1 priedėlis iš dalies keičiamas taip: i) 2 skirsnis pakeičiamas taip: „2. Šiame priede vartojami simboliai paaiškinti toliau pateiktoje lentelėje. 2.1. Simboliai P = transporto priemonės masės dalis, tenkanti ašiai statinėmis sąlygomis F = statmena kelio paviršiaus atoveikio jėga, statinėmis sąlygomis veikianti ašį = P·g FR = visa statmena kelio paviršiaus atoveikio jėga, veikianti visus velkamosios transporto priemonės ratus Fe = bandomoji ašies apkrova Pe = Fe / g g = laisvojo kritimo pagreitis g = 9,81 m/s2 C = stabdžių valdymo jėgos momentas C0 = stabdžių valdymo jėgos pradinis momentas. Šį momentą galima nustatyti ekstrapoliuojant matavimus intervale, kuris neviršija 15 proc. stabdymo greičio, arba kitais lygiaverčiais metodais C0,dec = deklaruotas stabdžių valdymo jėgos pradinis momentas Cmax = didžiausias stabdžių valdymo jėgos momentas R = dinaminis padangos riedėjimo spindulys. Ra ir Sa kategorijų transporto priemonių atveju vietoj dinaminio padangos riedėjimo spindulio galima naudoti padangų gamintojo nurodytą statinį apkrautos padangos spindulį T = stabdymo jėga padangos ir kelio sąlyčio vietoje TR = bendra velkamosios transporto priemonės stabdymo jėga padangos ir kelio sąlyčio vietoje M = stabdymo momentas, lygus T·R z = stabdymo greitis, lygus T/F arba M/(R·F) s = stabdžių pavaros eiga (darbinė eiga ir laisvoji eiga) sp = efektyvioji eiga (eiga, kuriai esant atiduodamoji trauka yra 90 proc. vidutinės traukos ThA) ThA = vidutinė trauka (vidutinė trauka nustatoma integruojant visos eigos Smax vertes nuo 1/3 iki 2/3) l = svirties ilgis r = vidinis stabdžių būgnų spindulys arba efektyvusis stabdžių diskų spindulys p = stabdžių pavaros slėgis Pastaba. Simboliai su priesaga „e“ siejami su parametrais, susijusiais su atskaitos stabdžio bandymu, ir prireikus gali būti pridėti prie kitų simbolių.“ ii) 3.1.2 punktas pakeičiamas taip: „3.1.2. Ašių derinio bandymų rezultatus galima naudoti pagal šio priedo 2.1 punktą, jeigu vilkimo ir įkaitusių stabdžių bandymų metu kiekvienoje ašyje kuriama vienoda stabdymo energija.“ iii) 3.7 punktas pakeičiamas taip: „3.7. Identifikavimas 3.7.1. Ant ašies matomoje vietoje, taip, kad būtų lengvai įskaitoma ir nenutrinama, bet kokia tvarka kartu pateikiama bent ši identifikavimo informacija: 3.7.1.1. ašies gamintojas ir (arba) markė; 3.7.1.2. ašies identifikavimo kodas; 3.7.1.3. stabdžio identifikavimo kodas; 3.7.1.4. Fe identifikavimo kodas; 3.7.1.5. bandymų ataskaitos numerio pagrindinė dalis. 3.7.1.6. Identifikavimo kodų pavyzdys: Ašies gamintojas ir (arba) markė ABC ID1-XXXXXX ID2-YYYYYY ID3-11111 ID4-ZZZZZZZ 3.7.2. Ant neintegruoto automatinio stabdžių reguliavimo įtaiso matomoje vietoje, taip, kad būtų lengvai įskaitoma ir nenutrinama, kartu pateikiama bent ši identifikavimo informacija: 3.7.2.1. gamintojas ir markė arba vienas iš jų, jei taikoma; 3.7.2.2. tipas; 3.7.2.3. versija. 3.7.3. Kai stabdžių trinkelės antdėklas arba stabdžių trinkelė yra sumontuoti ant stabdžių trinkelės arba galinės plokštės, turi būti matoma, aiškiai įskaitoma ir nenutrinama kiekvieno antdėklo arba trinkelės markė ir tipas. 3.7.4. Identifikavimo kodai 3.7.4.1. Ašies identifikavimo kodas Ašies identifikavimo kodas rodo ašies kategoriją, atsižvelgiant į jos stabdymo jėgos ir (arba) momento pajėgumus, kaip nurodyta ašies gamintojo. Ašies identifikavimo kodas yra raidinis skaitmeninis kodas, sudarytas iš keturių ženklų „ID1-“ ir dar daugiausiai 20 ženklų. 3.7.4.2. Stabdžio identifikavimo kodas Stabdžio identifikavimo kodas yra raidinis skaitmeninis kodas, sudarytas iš keturių ženklų „ID2-“ ir dar daugiausiai 20 ženklų. Tuo pačiu identifikavimo kodu žymimi stabdžiai nesiskiria pagal šiuos kriterijus: a) stabdžio tipą; b) apkabos korpuso, stabdžių trinkelės laikiklio, stabdžių disko ir stabdžių būgno pagrindinę medžiagą; c) matmenis su priesaga „e“ pagal bandymų ataskaitą; d) pagrindinį būdą, kuriuo stabdžiu sukuriama stabdymo jėga; e) jeigu stabdžiai yra diskiniai, trinties žiedo montavimo būdą: fiksuotąjį arba slankųjį; f) stabdymo jėgos stiprinimo koeficientą BF; g) su VII priedo reikalavimais susijusias skirtingas stabdžių charakteristikas, kurioms netaikomas šio priedėlio 3.7.4.2.1 punktas. 3.7.4.2.1. Leidžiami tuo pačiu identifikavimo kodu žymimų stabdžių skirtumai Tuo pačiu stabdžio identifikavimo kodu gali būti žymimi skirtingų charakteristikų stabdžiai, atsižvelgiant į šiuos kriterijus: a) didesnį didžiausią deklaruotą stabdžių valdymo jėgos momentą Cmax; b) ±20 proc. lygų deklaruotos stabdžių disko ir stabdžių būgno masės mdec nuokrypį; c) antdėklo ir (arba) trinkelės pritvirtinimo prie stabdžių trinkelės ir (arba) galinės plokštės būdą; d) jeigu stabdžiai diskiniai, didesnę stabdžio didžiausią galimą eigą; e) efektyvųjį skirstymo veleno ilgį; f) deklaruotą pradinį momentą C0,dec; g) ±5 mm lygų deklaruoto disko išorinio skersmens nuokrypį; h) disko aušinimo sistemos tipą (ventiliuojama ar neventiliuojama); i) stebulę (su integruota stebule ar be jos); j) diską su integruotu būgnu (su stovėjimo stabdžio funkcija ar be jos); k) disko trinties paviršių ir disko montavimo geometrinį ryšį; l) stabdžių trinkelių antdėklų tipą; m) pakeistas medžiagas (išskyrus 3.7.4.2 punkte nurodytos pagrindinės medžiagos pakeitimus), dėl kurių gamintojas patvirtina, kad naudojant pakeistas medžiagas per privalomus bandymus veiksmingumas nepakinta; n) galinę plokštę ir stabdžių trinkeles. 3.7.4.3. Fe identifikavimo kodas Fe identifikavimo kodas rodo bandomąją ašies apkrovą. Tai yra raidinis skaitmeninis kodas, sudarytas iš keturių ženklų „ID3-“, o šalia nurodoma Fe vertė, išreiškiama daN, bet be matavimo vieneto nuorodos „daN“. 3.7.4.4. Bandymų ataskaitos identifikavimo kodas Bandymų ataskaitos identifikavimo kodas yra raidinis skaitmeninis kodas, sudarytas iš keturių ženklų „ID4-“ ir bandymų ataskaitos numerio pagrindinės dalies. 3.7.5. Automatinis stabdžių reguliavimo įtaisas (integruotasis ir neintegruotasis) 3.7.5.1. Automatinio stabdžių reguliavimo įtaiso tipai To paties tipo automatiniai stabdžių reguliavimo įtaisai nesiskiria pagal šiuos kriterijus: a) pagrindinę korpuso medžiagą; b) didžiausią leidžiamąjį stabdžio veleno sukimo momentą; c) reguliavimo veikimo principą. 3.7.5.2. Automatinio stabdžių reguliavimo įtaiso versijos, atsižvelgiant į reguliavimo pobūdį To paties tipo automatiniai stabdžių reguliavimo įtaisai, turintys poveikio stabdžio darbiniam tarpui, laikomi skirtingomis versijomis.“ iv) 3.8 punktas pakeičiamas taip: „3.8. Bandymų kriterijai Jeigu reikia parengti naują pakeistos ašies ir (arba) stabdžio bandymų ataskaitą arba ją papildyti, atsižvelgiant į informaciniame dokumente nurodytus ribojimus, taikomi toliau nurodyti kriterijai, pagal kuriuos nustatoma, ar būtina atlikti papildomų bandymų, pasirenkant blogiausią atvejį atitinkančius variantus, dėl kurių susitariama su technine tarnyba. Toliau pateikiamoje lentelėje naudojamos santrumpos CT (visas bandymas) Bandymas: 3.5.1.: Papildomas šaltų stabdžių veiksmingumo bandymas 3.5.2.: Bandymas įkaitusių stabdžių veiksmingumo sumažėjimui nustatyti (I tipo bandymas) (*2) 3.5.3.: Bandymas įkaitusių stabdžių veiksmingumo sumažėjimui nustatyti (III tipo bandymas) (*2) FT (bandymas įkaitusių stabdžių veiksmingumo sumažėjimui nustatyti) Bandymas: 3.5.1. Papildomas šaltų stabdžių veiksmingumo bandymas 3.5.2. Bandymas įkaitusių stabdžių veiksmingumo sumažėjimui nustatyti (I tipo bandymas) (*2) 3.5.3. Bandymas įkaitusių stabdžių veiksmingumo sumažėjimui nustatyti (III tipo bandymas) (*2) Skirtumai pagal 3.7.4.2.1 punktą Bandymų kriterijai a) Didesnis didžiausias deklaruotas stabdžių valdymo jėgos momentas Cmax Leidžiama keisti neatlikus papildomų bandymų. b) ± 20 proc. lygus deklaruotos stabdžių disko ir stabdžių būgno masės mdec nuokrypis CT: išbandomas lengviausias variantas. Jeigu naujo varianto vardinė bandinio masė nuo pirmiau išbandyto varianto, kurio vardinė vertė yra didesnė, nukrypsta mažiau nei 5 proc., lengvesnės versijos bandymo galima neatlikti. Faktinė bandinio masė nuo vardinės bandinio masės gali skirtis ±5 proc. c) Antdėklo ir (arba) trinkelės pritvirtinimo prie stabdžių trinkelės arba galinės plokštės būdas Gamintojo nurodytas blogiausias atvejis, dėl kurio susitarta su bandymą atliekančia technine tarnyba. d) Jeigu stabdžiai diskiniai, didesnė stabdžio didžiausia galima eiga Leidžiama keisti neatlikus papildomų bandymų. f) Efektyvusis skirstymo veleno ilgis Blogiausiu atveju laikomas mažiausias skirstymo veleno sukamasis standis ir toks atvejis tikrinamas: i) atliekant FT arba ii) leidžiama keisti neatlikus papildomų bandymų, jeigu skaičiavimais galima parodyti poveikį eigai ir stabdymo jėgai. Tokiu atveju bandymų ataskaitoje nurodomos šios ekstrapoliuotos vertės: se, Ce, Te, Te/Fe. f) Deklaruotas pradinis momentas C0,dec Patikrinama, ar stabdžių veiksmingumas atitinka 1 diagramoje nurodytas ribas. g) ±5 mm lygus deklaruoto disko išorinio skersmens nuokrypis Blogiausio atvejo bandymu laikomas bandymas pasirinkus mažiausią skersmenį. Faktinis išorinis bandinio skersmuo nuo ašių gamintojo nurodyto vardinio išorinio skersmens gali skirtis ±1 mm. h) Disko aušinimo sistemos tipas (ventiliuojama ar neventiliuojama) Išbandomas kiekvienas tipas. i) Stebulė (su integruota stebule ar be jos) Išbandomas kiekvienas tipas. j) Diskas su integruotu būgnu (su stovėjimo stabdžio funkcija ar be jos) Šios charakteristikos bandymo atlikti nereikalaujama. k) Disko trinties paviršių ir disko montavimo geometrinis ryšys Šios charakteristikos bandymo atlikti nereikalaujama. l) Stabdžių trinkelių antdėklų tipas Kiekvienas stabdžių trinkelių antdėklų tipas. m) Pakeistos medžiagos (išskyrus 3.7.4.2 punkte nurodytos pagrindinės medžiagos pakeitimus), dėl kurių gamintojas patvirtina, kad naudojant pakeistas medžiagas per privalomus bandymus veiksmingumas nepakinta Šios sąlygos patikrinimo bandymo atlikti nereikalaujama. n) Galinė plokštė ir stabdžių trinkelės Blogiausio atvejo bandymo sąlygos (*3): galinė plokštė: mažiausias storis trinkelė: lengviausia stabdžių trinkelė 3.8.1. Jei automatinio stabdžių reguliavimo įtaiso parametrai nukrypsta nuo išbandytojo įtaiso pagal 3.7.5.1 ir 3.7.5.2 punktus, būtina atlikti papildomą bandymą pagal 3.6.2 punktą.“